《湖上赠夏卤均》
明代·徐倬

青丝一骑出长安，明圣湖头把钓竿。花柳坐催名士老，湖山约钓酒人看。

好凭酬唱东西屋，莫妒声名大小冠。昨夜新诗欺《白雪》，雪儿歌罢不胜寒。

作者简介：（1624—1713）明末清初浙江德清人，字方蘋，号蘋村。明末为倪元璐、刘宗周弟子。清初入谷应泰幕府，为撰《明史纪事本末》。康熙十二年进士。官侍读。三十三年因故被劾归里。以编《全唐诗录》擢礼部侍郎。工诗文。有《蘋村集》。